Laugardaginn 4. janúar kl. 14:00 opna feðginin Guðrún og Ólafur W. Nielsenljósmyndasýninguna AUÐN í Gallery Grásteini . Nokkrar myndir úr Auðn seríu Guðrúnar voru sýndar í september 2019 í LE MARAIS Paris . Sumarið 2019 fóru þau Guðrún og Ólafur á gamlar slóðir í Tungnaáröræfum og Jökulheimum þar sem Guðrún safnaði saman myndefni í ljósmyndaseríuna Auðn en auk þess má hér sjá ljósmyndir Ólafs þær elstu teknar fyrir um 70 árum . Eins og listfræðingurinn Aldís Arnardóttir lýsir : “ Náttúröflin eru óútreiknanleg og hvergi eru andstæðurnar meiri en á þessum hrjóstrugu slóðum þar sem hvít jökulbrúnin hefur hopað og breiður af svörtum sandi og auðn blasa við . Guðrún beinir sjónum sínum að fortíðinni , sögu lands og persónulegum minningum sem hún leggur til grundvallar að samklippsverkum þar sem nútíðin leggst harðhnjóskulega yfir landssvæðið . Í verkinu Hvíld á jökli 1953 / Tungnaáröræfi 2019 hefur mjallarrok fortíðar vikið fyrir dulúðlegu sandroki samtímans ” . ( mynd ) Guðrún Nielsen f. 1951 er mynhöggvari og er með vinnustofur í Reykjavík og Englandi . Hún hefur tekið þátt í ótal samkeppnum og sýningum alþjóðlega frá 1989 og unnið til margvíslegra verðlauna fyrir list sýna . Ólafur W. Nielsen f. 1928 er húsgagnasmiður og einn af stofnendum Jöklarannsóknafélags Íslands og Flugbjörgunarsveitarinnar í Reykjavík . Hann hefur tekið ljósmyndir á Vatnajökli frá 1950 .